2. ลักษณะการประกอบธุรกิจ

2.1.1 ประวัติความเป็นมาของบริษัท :

บริษัท สหโมเสคอุตสาหกรรม จำกัด (มหาชน) ก่อตั้งขึ้นเมื่อวันที่ 6 มิถุนายน 2516
ด้วยทุนจดทะเบียนเริ่มแรก 12 ล้านบาท ในนาม บริษัท โรแยลโมเสคอุตสาหกรรม จำกัด (THE
ROYAL MOSAIC INDUSTRY CO.,LTD.)
มีวัตถุประสงค์เพื่อประกอบกิจการอุตสาหกรรมผลิตกระเบื้องโมเสก “RMI”
เพื่อการส่งออกเป็นสำคัญ โดยใช้เทคโนโลยีจากประเทศญี่ปุ่น
โดยก่อตั้งโรงงานผลิตกระเบื้องโมเสกแห่งแรกที่ อ.หนองแค จ.สระบุรี

ต่อมาเมื่อวันที่ 14 ธันวาคม 2520 ได้จดทะเบียนเปลี่ยนชื่อเป็น บริษัท สหโมเสคอุตสาหกรรม
จำกัด และเปลี่ยนเครื่องหมายการค้าของบริษัทฯ จาก “RMI” เป็น “ UMI”

บริษัทฯ มีการขยายกำลังการผลิตเพิ่มขึ้นเป็นลำดับ และมีการพัฒนาผลิตภัณฑ์ใหม่ ๆ
ออกสู่ตลาดภายในประเทศที่ขยายตัวสูงขึ้น อาทิ กระเบื้องปูพื้น “ดูราเกรส” กระเบื้องบุผนัง
“ลีลา” โดยใช้เทคโนโลยีการผลิตจากประเทศอิตาลี

- จำนวนโรงงาน และสถานที่ตั้ง

ปัจจุบันบริษัทฯ มีโรงงานทั้งสิ้น 7 โรงงาน แบ่งเป็น 2 แห่ง คือ

- แห่งที่ 1 มี 5 โรงงาน ตั้งอยู่ที่ 54/1 ถนนสุวรรณศร ต.โคกแย้ อ.หนองแค

จ.สระบุรี 18230 บนเนื้อที่ 100 ไร่ โทรศัพท์ (036) 379029-33 โทรสาร (036) 371612

- แห่งที่ 2 มี 2 โรงงาน ตั้งอยู่ที่ ริมคลองระพีพัฒน์ 54 หมู่ 1 ต.ไผ่ต่ำ อ.หนองแค

จ.สระบุรี 18230 บนเนื้อที่ 370 ไร่ โทรศัพท์ (036) 371830-9 โทรสาร (036) 371844

2.1.2 การเปลี่ยนแปลงและพัฒนาการที่สำคัญในส่วนที่เกี่ยวกับการประกอบธุรกิจและการบริหาร :

ปี 2516 บริษัทฯ จดทะเบียนก่อตั้งเมื่อ 6 มิถุนายน 2516 ในนามบริษัท โรแยลโมเสคอุตสาหกรรม
จำกัด ด้วยทุน

  จดทะเบียนเริ่มแรก 12 ล้านบาท เพื่อประกอบกิจการ อุตสาหกรรมผลิต กระเบื้องโมเสก
  โดยตั้งโรงงานที่

  อ.หนองแค จ.สระบุรี

ปี 2518 เปิดดำเนินงานในโรงงานที่ 1 และ เริ่มผลิตกระเบื้องโมเสก “RMI”
เพื่อส่งออกเป็นสำคัญ โดยใช้เทคโนโลยีจากประเทศญี่ปุ่น

ปี 2519 -2520 บริษัทฯ ประสบปัญหาทั้งในด้านการตลาดและภาวะเศรษฐกิจไม่เอื้ออำนวย
เนื่องจากเกิดวิกฤตการณ์น้ำมันทำให้ต้นทุนการผลิตสูงขึ้นอย่างมากผลประกอบการของบริษัทตกต่ำ
คุณชำนาญ เพ็ญชาติ หนึ่งในผู้ก่อตั้งบริษัทฯ ได้เข้ามาช่วยเหลือด้านเงินทุน และด้านการบริหาร
จนสามารถผ่านวิกฤตการณ์ ดังกล่าวได้พร้อมทั้งได้เปลี่ยนชื่อบริษัทฯ เป็น “ บริษัท
สหโมเสคอุตสาหกรรม จำกัด ” และเปลี่ยนเครื่องหมายการค้าของบริษัทจาก “RMI” เป็น “UMI”
เมื่อวันที่ 14 ธันวาคม 2520

ปี 2526-2527 บริษัทฯ ขยายกำลังการผลิต โดยสร้างโรงงานที่ 2 และ 3
และเริ่มดำเนินการผลิตกระเบื้องปูพื้น

“ดูราเกรส” เพื่อขยายตลาดในประเทศ โดยใช้เทคโนโลยีการผลิตของประเทศอิตาลี

ปี 2530 บริษัทฯขยายกำลังการผลิตโดยสร้างโรงงานที่ 4 ใช้เทคโนโลยีการผลิตกระเบื้องบุผนัง
แบบโมโนโพโรซ่า (MONOPOROSA) จากประเทศอิตาลี ซึ่งเป็นระบบการเผาครั้งเดียว
มาใช้ในการผลิต และเริ่มดำเนินการผลิตกระเบื้องเซรามิกบุผนัง “ลีลา”
เพื่อขยายตลาดในประเทศ

ปี 2531 บริษัทฯ ได้ทำสัญญาการจำหน่ายในประเทศผ่าน บริษัท ยู เอ็ม เอ็ม จำกัด ทั้งหมด

ปี 2532 บริษัทฯ ขยายกำลังการผลิตเป็น 30,000 ตารางเมตร/วัน โดยก่อสร้างโรงงานที่ 5
เพื่อผลิตกระเบื้องโมเสกและกระเบื้องปูพื้น โดยได้รับการส่งเสริมการลงทุนจาก
คณะกรรมการส่งเสริมการลงทุน และมีพัฒนานำเทคโนโลยีใหม่ในการผลิตกระเบื้อง “แกรนิต
ดูราเกรส” ซึ่งเป็นกระเบื้องเซรามิกที่ให้ความสวยงามเช่นเดียวกับแกรนิตธรรมชาติ บริษัทฯ
ได้เพิ่มทุนจดทะเบียนเป็น 160 ล้านบาท
และคณะกรรมการบริษัทได้นำเข้าจดทะเบียนในตลาดหลักทรัพย์แห่งประเทศไทย
บริษัทเป็นหลักทรัพย์จดทะเบียน เมื่อวันที่ 6 ตุลาคม 2532

ปี 2533 บริษัทฯ พัฒนากระเบื้อง “ดูราเกรส” เพื่อรองรับความต้องการกระเบื้องขนาดใหญ่ คือ
ขนาด

12”x12” และ 13”x13”

ปี 2534 บริษัทฯ สร้างโรงงานแห่งใหม่เป็นแห่งที่ 2 ที่ อ.หนองแค จ.สระบุรี บนเนื้อที่ 300ไร่

เพื่อเพิ่มกำลังการผลิตอีก 12,000 ตารางเมตร/วัน

ปี 2535 บริษัทฯ ได้พัฒนากระเบื้อง “ลีลา” ด้วยงานฝีมือเป็น “ กระเบื้องแต่งลาย”
และได้เพิ่มทุนจดทะเบียนเป็น 500 ล้านบาท เรียกชำระแล้ว 320 ล้านบาท

ปี 2536 บริษัทฯ ย้ายสำนักงานไปอยู่ ชั้น 29 และ 30 อาคารชำนาญ เพ็ญชาติ บิซเนส เซ็นเตอร์
เลขที่ 65

ถนนพระราม 9 ห้วยขวาง กรุงเทพฯ

ปี 2537 ขยายกำลังการผลิต กระเบื้องปูพื้น “ดูราเกรส” ที่โรงงาน UMI แห่งที่ 2 ที่ อ.
หนองแค

  จ. สระบุรี อีก 6,000 ตารางเมตรต่อวัน ดังนั้นกำลังการผลิตรวมจะเป็น 48,000
  ตารางเมตรต่อวัน

ปี 2540-2541 ชะลอโครงการขยายกำลังการผลิตกระเบื้องปูพื้น 27,000 ตารางเมตรต่อวัน ที่
อ.หนองแค จ.สระบุรี

ปี 2542 บริษัทฯ ได้ขยายการจำหน่ายผลิตภัณฑ์อื่นเพิ่มขึ้น โดยร่วมมือกับผู้ผลิต อาทิเครื่องสุขภัณฑ์ 

“ดูราเกรส” เครื่องครัวสเตนเลสสตีล “ลีลา” เป็นต้น

ปี 2544 บริษัทฯ ได้ลดทุนจดทะเบียนลงเหลือ 320 ล้านบาท เท่ากับจำนวนทุนที่เรียกชำระแล้ว

ปี 2546 บริษัทฯ ได้ปรับโครงสร้างหนี้เรียบร้อย และได้เพิ่มทุนจดทะเบียนเป็น 576 ล้านบาท
และเรียกชำระแล้ว 416 ล้านบาท

ปี 2547 ขยายกำลังการผลิตกระเบื้องปูพื้น”ดูราเกรส” โดยสร้างโรงงานที่ 2 ใน UMI2 ที่
จ.หนองแค

กำลังการผลิต 24,000 ตารางเมตร/วัน

2.2 บริษัท สหโมเสคอุตสาหกรรม จำกัด (มหาชน) ประกอบธุรกิจผลิต และ จำหน่าย

1.  กระเบื้องโมเสก UMI ปริมาณการผลิตประมาณ 10 % ของผลิตภัณฑ์ของบริษัทฯ ที่ผลิต
    โดยส่งออกประมาณ

  75 % และขายภายในประเทศประมาณ 25 %

2.  กระเบื้องปูพื้น DURAGRES ปริมาณ การผลิตประมาณ 70 % ของผลิตภัณฑ์ของบริษัทฯ ที่ผลิต
    โดยส่วนใหญ่จะขายภายในประเทศประมาณ 90 % ส่วนที่เหลือประมาณ 10 %
    จะเป็นการส่งออก

3.  กระเบื้องบุผนัง LILA ปริมาณการผลิตประมาณ 20 % ของผลิตภัณฑ์ของบริษัทฯ ที่ผลิต
    โดยประมาณ 95 % ขายภายในประเทศ และส่งออกประมาณ 5 %

สำหรับบริษัทย่อย

1.  บริษัท ยู เอ็ม ไอ พรอพเพอร์ตี้ จำกัด ประกอบธุรกิจเกี่ยวกับอสังหาริมทรัพย์
    ซึ่งปัจจุบันมีอาคารชำนาญ เพ็ญชาติ

  บิซเนส เซ็นเตอร์ ขายพื้นที่ และให้เช่าอาคาร

2.  บริษัท ร่วมพัฒน์เซรามิค จำกัด ประกอบธุรกิจตัวแทนจำหน่ายกระเบื้อง และอื่น ๆ
    ซึ่งปัจจุบันเป็นตัวแทนจำหน่ายกระเบื้องของบริษัท สหโมเสคอุตสาหกรรม จำกัด (มหาชน)
    และจำหน่ายสินค้าอื่น ๆ ที่เกี่ยวข้องกัน

3.  บริษัท เซอมาส จำกัด ประกอบธุรกิจจำหน่ายวัตถุดิบในการผลิตกระเบื้องเซรามิก
    โดยส่วนใหญ่จะขายให้กับบริษัทฯ

4.  บริษัท ยูเอ็มไอ อินเตอร์เนชั่นแนล จำกัด ประกอบธุรกิจขายตรง มีผลิตภัณฑ์หลายชนิดอาทิเช่น
    เครื่องครัวสแตนเลส LILA , อาหารเสริม NATURAL, เครื่องสำอาง SADELLE เป็นต้น

2.3 โครงสร้างรายได้ของกลุ่มบริษัท 3 ปีที่ผ่านมา

[TABLE]

เงินลงทุนในบริษัทที่เกี่ยวข้อง

บริษัทย่อย

1. บริษัท ยู เอ็ม ไอ พรอพเพอร์ตี้ จำกัด ประเภทกิจการ ค้าอสังหาริมทรัพย์
ทุนจดทะเบียนและชำระแล้ว 150,000,000.00 บาท

  บริษัทฯลงทุน 37.57 % เป็นเงิน 56,350,000.00 บาท

2. บริษัท ร่วมพัฒน์เซรามิค จำกัด ประเภทกิจการ
เป็นบริษัทตัวแทนจำหน่ายกระเบื้องในตลาดต่างจังหวัด ทุนจดทะเบียน 20,000,000.00 บาท
บริษัทฯ ลงทุน 49 % เป็นเงิน 9,800,000.00 บาท

3. บริษัท เซอมาส จำกัด ประเภทกิจการ ขายวัตถุดิบที่ใช้ผลิตกระเบื้อง เช่น แร่ ดิน หิน ทราย
ฯลฯ ทุดจดทะเบียน และชำระแล้ว 15,000,000.00 บาท บริษัทฯ ลงทุน 24.90 % เป็นเงิน
2,009,800.00 บาท

4. บริษัท ยูเอ็มไอ อินเตอร์เนชั่นแนล จำกัด ประเภทกิจการ ดำเนินธุรกิจขายตรง
โดยมีสินค้าประเภท เครื่องครัว

  สแตนเลส อาหารเสริม และเครื่องสำอาง เป็นต้น ทุนจดทะเบียน 50,000,000.00 บาท
  เรียกชำระแล้ว 50 % บริษัทฯ ลงทุน 40 % เป็นเงิน 10,000,000.00 บาท

2.4 เป้าหมายการดำเนินธุรกิจ

บริษัทฯ มีเป้าหมายที่จะรักษาส่วนแบ่งตลาดให้อยู่ในระดับที่ไม่น้อยกว่าร้อยละ 18
และเติบโตไปในอัตราที่ไม่น้อยกว่าการเติบโตของอุตสาหกรรม
โดยการจัดจำหน่ายสินค้าทั้งที่ผลิตเอง และนำเข้าจากต่างประเทศในกรณีที่มีต้นทุนต่ำกว่า
หรือบริษัทไม่สามารถผลิตเองได้
อีกทั้งยังมีแผนที่จะพัฒนาเทคโนโลยีการผลิตเพื่อสร้างมูลค่าเพิ่มของสินค้าอันจะส่งผลต่อการสร้างรายได้
และโอกาสทำกำไรที่สูงขึ้น

นอกจากนี้บริษัทฯ ยังมีเป้าหมายที่จะพัฒนาระบบบริหาร และระบบจัดการภายในให้เป็นสากล
และมีประสิทธิภาพมากขึ้นอย่างต่อเนื่อง